મુલુંડ-વેસ્ટમાં દેવીદયાલ રોડ પર આવેલા જૂના ગાર્ડનની બહારની ફુટપાથ બાળકો અને રાહદારીઓ માટે જોખમી બની ગઈ છે. ફુટપાથની આગળ ખુલ્લી ગટર છે એના પર લોખંડના સળિયાવાળા સ્ટૅન્ડથી ગટરને ઢાંકી દેવાઈ છે. આ ભાગ રાહદારીઓ માટે અત્યંત જોખમી છે. સાંજના સમયે ઘણા લોકો વૉકિંગ કરવા અને બાળકો ગાર્ડનમાં રમવા આવે છે. આવી ફુટપાથ પરની જોખમી ગટરોને લીધે કોઈનો પણ જીવ જઈ શકે છે. એ સિવાય ચકરડું અને બૅરિકૅડ્સ જેવી અન્ય વસ્તુઓ ફુટપાથ પાસે હોવાથી એ નડતરરૂપ બની છે. સ્થાનિક રાહદારીઓ માગણી કરી રહ્યા છે કે હવે અહીંની ગટરોને પેવર બ્લૉક્સથી ઢાંકીને સમસ્યાનો ઉકેલ લાવે.